I Justifys løsning må hver person logge seg inn med sin egen BankID for å lage testament.
Det betyr at hver kan gjøre sine personlige valg og tilgodese sin partner, men testamentet blir ikke «gjensidig» i lovens forstand. Det betyr at du og din partner fritt kan endre hver deres testament uten å ha et juridisk ansvar for å informere den andre om endringen.
Det viktigste for de fleste ektefeller og samboere som tar kontakt med Justify om gjensidige testamenter, er å tilgodese hverandre i størst mulig grad. Dersom dere ønsker en samlet gjennomgang av testamentene deres, kan dere opplyse om det i melding til advokaten etter at dere har gått gjennom den digitale veiviseren. I melding til advokaten på slutten av veiviseren kan dere også stille andre spørsmål dere måtte ha til testamentet.